Höt het de Wecker am 4.47 glüütet ond mer hei üs  agleit ond uf de Wäg a Floghafe gmacht. Eigentlech simmer ja nor uf Melbourne, aus Mettu zom Zwäck. Eigentlech wömmer ja de Stei (Uluru) go aluege ond öber Melbourne z flüüge esch aub so tüür. Jo, so simmer de höt uf de Flüüger ond si ez z Alice Springs. Hei do höt "Down Town" nochli onsecher gmacht ond si d Flying Doctores (vergliichbar met REGA) go aluege. Cool, was die do möche ond was för ne Flächi vo Australie si chöi abdecke - för au die Lüüt wo 100te vo Kilometer wiit ke Dokter hei. Mer het vorallem  imponiert, dass si eimotorigi Flüüger vo de Pilatuswärk hei. Die wärde äxtra dohäre gfloge för die Flying Doctors.